Komisijos reglamentas (EEB) Nr. 1458/89
1989 m. gegužės 26 d.
iš dalies keičiantis Reglamentą (EEB) Nr. 1963/79, nustatantį išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos stojimo aktą,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EEB) Nr. 1225/89 [2],
atsižvelgdama į 1979 m. kovo 26 d. Tarybos reglamentą (EEB) Nr. 591/79, nustatantį išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos bendrąsias taisykles [3], su paskutiniais pakeitimais, padarytais Reglamentu (EEB) Nr. 3788/85 [4], ypač į jo 9 straipsnį,
kadangi pagal Reglamento Nr. 136/66/EEB 20a straipsnį už alyvuogių aliejų, sunaudotą žuvų ir daržovių konservams gaminti, gali būti mokama gamybos grąžinamoji išmoka; kadangi toji grąžinamoji išmoka turi leisti jos gavėjams nusipirkti alyvuogių aliejaus Bendrijos rinkoje kainomis, kurios yra artimos pasaulio rinkose taikomoms kainoms; kadangi dėl to gamybos grąžinamoji išmoka turi būti nustatyta remiantis importo mokesčio už aliejų, pagamintą rafinuojant pirmojo spaudimo alyvuogių aliejų, kintamo dydžio komponentu;
kadangi nuostatos dėl gamybos grąžinamosios išmokos teikimo yra nustatytos Komisijos reglamente (EEB) Nr. 1963/79 [5] su paskutiniais pakeitimais, padarytais Reglamentu (EEB) Nr. 393/87 [6];
kadangi įstojus Ispanijai ir Portugalijai gamybos grąžinamosios išmokos apskaičiavimas pradėjo svyruoti, atsižvelgiant visų pirma į kainų lygių skirtumus; kadangi, siekiant išlyginti tuos kainų skirtumus, buvo įvestos stojimo kompensacijos; kadangi pagal Reglamento (EEB) Nr. 591/79 4 straipsnį gamybos grąžinamoji išmoka Ispanijai ir Portugalijai turi būti pakoreguota stojimo kompensacine suma, taikoma importui iš trečiųjų šalių į kiekvieną iš tų valstybių narių;
kadangi pagal Komisijos reglamentą (EEB) Nr. 296/86 [7] su paskutiniais pakeitimais, padarytais Reglamentu (EEB) Nr. 1981/88 [8], naujųjų valstybių narių tarpusavio prekybai ir jų prekybai su kitomis valstybėmis narėmis galima taikyti įvežimo perdirbti tvarką;
kadangi tais atvejais, jei alyvuogių aliejui, pagamintam Bendrijoje ir sunaudotam tam tikriems konservuotiems maisto produktams gaminti, taikoma įvežimo perdirbti tvarka, kad už tokį aliejų būtų galima gauti gamybos grąžinamąją išmoką, taikomą perdirbimo šalyje, gamybos grąžinamoji išmoka turi būti koreguojama neapmokestinama stojimo kompensacija; kadangi tai turėtų būti aiškiai pasakyta ir Reglamentas (EEB) Nr. 1963/79 turėtų būti atitinkamai iš dalies pakeistas;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1963/79 papildomas šiuo 4a straipsniu:
"4a straipsnis
Gamybos grąžinamoji išmoka už tam tikrus konservuotus maisto produktus, kai panaudotam Bendrijoje pagamintam alyvuogių aliejui yra taikyta įvežimo perdirbti tvarka, koreguojama neapmokestinama stojimo kompensacine suma."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. gegužės 26 d.